მალჷმორი (2010 წანაშ ფილმი)

მალჷმორი — 2011 წანაშ ბიოგრაფიული ფილმი, ნამუშ რეჟისორი რე დევიდ ოუენ რასელი. თარი როლეფს არსულენა მარკ ვალბერგი, კრისტიან ბეილი დო ემი ადამსი.  მალჷმორი რე რასელიშ დო ვოლბერგიშ მასუმა ოკათუერი ფილმი „სუმი მაფაშ“ დო „გურეფიშ მატახალეფიშ“ უკულ. 10 ქირსეთუთას ფილმიშ პრემიერაქ იჸუ ოორუე ამერიკას აკოჭიჭიხელი მუდანობაშ კინოთეატრეფს.

სიუჟეტი

ფილმი მომთხობელუანა პროფესიონალ მოკრივე მიკი უორდიშ, გეძინელ ჯოხოთ „ირლანდიარიშ“, დო თიში ჯიმაჸონერიშ, დიკი ეკლუნდიშ გეშა. უორდი ჩემპიონო გინორთინაშა შარაშ დუმაგაფალო მუშენდჷ დო ტიტულიშ მოგებაშა ბრელი გილამარცხება გინიღჷ. უორდის უღუდჷ განძალებერი კონფლიქტი ფანიას, ჸოროფილს დო მაწვართალს შქას. თიში ჯიმას, დიკ ეკლუნდის კარიერაქ აკარღჷ კოკაინიჸურე უდირკუდ ხენ თიშ გეშა. ირფელიშ უმკუჯინუო, დიკიქ მეხვარჷ ჯიმას ჩემპიონიშ ტიტულიშ დოინალაფას.

როლეფს
მარკ უოლბერგი - მიკი უორდი
კრისტიან ბეილი - დიკ ეკლუნდი
ემი ადამსი - შარლინ ფლემინგი
მელისა ლეო - ელის უორდი

ჯილდოეფი
ფილმიქ კრიტიკოსეფიშ ჯგირი ფასებეფი მიღჷ დო წჷმოძინას მიოჭირინუ კინოფესტივალეფს. ორქოშ გლობუსიშ 68-ო დოჯილდაფას თიქი 6 ნომინაციაშე ჟირი ჯილდო დეინალუ.

ოსკარი
საუჯგუშო არტისტი ოსურიშ მაჟირახარისხამ როლს: მელისა ლეო
საუჯგუშო არტისტი ქომოლკოჩიშო მაჟირახარისხამ როლს: კრისტიან ბეილი

ორქოშ გლობუსი
საუჯგუშო არტისტი ოსურიშ მაჟირახარისხამ როლს: მელისა ლეო
საუჯგუშო არტისტი ქომოლკოჩიშო მაჟირახარისხამ როლს: კრისტიან ბეილი

 რესურსეფი ინტერნეტის 
 ოფიციალური ხასჷლა 




 სქოლიო 

კატეგორია:ამერიკული ფილმეფი
კატეგორია:2010 წანაშ ფილმეფი
კატეგორია:ინგლისურნინამი ფილმეფი
კატეგორია:ფილმეფი სპორტიშ გეშა
კატეგორია:ბიოგრაფიეფშა გერსხუაფილი ფილმეფი
კატეგორია:დევიდ ოუენ რასელიშ ფილმეფი